text: Curs internacional de música de Cervera – Lo Campus diari
  Data publicació 16 maig 2017 per redacció
  El curs, que arriba a la 37ª edició, tindrà lloc del 23 al 30 de juliol de 2017, juntament amb el Festival Internacional de Música i la Fira de Lutiers
  Les inscripcions avancen a molt bon ritme i es poden fer a través del web catedracervera.cat
  Segueix la línia d'ajudes en forma de beques pels alumnes que ofereix l'Obra Social de La Caixa
  Aquest maig s'han obert, per 37ª vegada consecutiva, les inscripcions per apuntar-se a una nova edició del Curs Internacional de Música de Cervera, un dels més veterans i amb més prestigi de l'Estat espanyol.
  Les inscripcions es poden tramitar a través del web catedracervera.cat i els interessats tenen de termini fins el 30 de juny per poder-les formalitzar. Hi ha diferents tipologies de cursos, als quals es poden apuntar els alumnes interessats a incrementar el seu nivell musical. D'aquesta manera, es poden inscriure al mestratge de dotze instruments diferents de corda, vent o piano, música de cambra i orquestra simfònica.
  Enguany, el curs tindrà lloc del 23 al 30 de juliol i compta amb 26 professors d'alt nivell i de diversa procedència, tots ells experts en el seu àmbit. D'aquesta manera, els alumnes es podran inscriure en el mestratge de violí, viola, violoncel, contrabaix, guitarra, piano, flauta, oboè, clarinet, fagot, trompa, trompeta, trombó i la direcció d'orquestra amb el reconegut director de la JONC, Manuel Valdivieso, com a professor d'aquesta disciplina. Com a novetat, s'incorpora el professor de violí, Vicent Balaguer També repeteixen els cursos intensius tant de contrabaix com de metall (trompeta, trompa i trombó).
  La dotació màxima de la beca serà l'import de la matrícula i hi podran accedir els alumnes que reuneixin alguns d'aquests requisits: pares a l'atur; inscripció de més de dos alumnesde la mateixa unitat familiar; o bé ser família nombrosa o monoparental.
  El Curs Internacional de Música forma part de la "Càtedra Cervera – Emili Pujol", una iniciativa que inclou, a més del curs, el Festival de Música i la Fira de de Lutiers.♦
  Encontre d'Escriptors de la Biblioteca Valenciana: L'escriptora Elia Barceló és partidària d'ampliar...
  Establertes les bases per què els forenses catalans formin els futurs especialistes en Medicina lega...